
HOTĂRÂREA nr. 196          
din 13 august 2026

[bookmark: _Hlk92718578]privind: solicitarea de transmitere a unei suprafețe de teren de  4168 mp, parte din imobilul înscris în C.F. 61662 Focșani aflat în domeniul public al Municipiului Focșani, în domeniul public al Județului Vrancea, în vederea construirii unor locuințe prin programele Agenției Naționale pentru Locuințe

Consiliul Județean Vrancea,
- văzând referatul Serviciului Administrare Patrimoniu nr.201/20502/17.07.2026 privind solicitarea de transmitere a unei suprafețe de teren de  4168 mp, parte din imobilul înscris în C.F. 61662 Focșani aflat în domeniul public al Municipiului Focșani, în domeniul public al Județului Vrancea, în vederea construirii unor locuințe prin programele Agenției Naționale pentru Locuințe;
- în conformitate cu:
- dispozițiile art. 294 din O.U.G. nr. 57/2019 privind  Codul administrativ, cu modificările și completările ulterioare;
- în baza prevederilor art.173 alin.(1) lit. f) din O.U.G. nr.57/2019 privind Codul administrativ, cu modificările și completările ulterioare;
- luând act de raportul compartimentului de resort din cadrul Consiliului Județean Vrancea și de avizul comisiei de specialitate a Consiliului Județean Vrancea;
- în temeiul art.196 alin.(1) lit. a) din O.U.G. nr. 57/2019 privind Codul administrativ, cu modificările și completările ulterioare,

HOTĂRĂȘTE:

Art.1 Solicitarea de transmitere a unei suprafețe de  teren  de 4168 mp, parte din  imobilul înscris în C.F. 61662 Focșani, din domeniul public al Municipiului Focșani în domeniul public al Județului Vrancea, în vederea construirii unor locuințe prin programele Agenției Naționale pentru Locuințe.

Art.2 Solicitarea constituirii dreptului de servitute în favoarea noului număr cadastral care va fi creat, simultan cu transmiterea dreptului de proprietate asupra imobilului care face obiectul trecerii în domeniul public al Județului Vrancea. 
           
Art.3 După trecerea în domeniul public al județului Vrancea, imobilul menționat la art.1, din prezenta hotărâre, se declară ca fiind bun de uz și de interes public județean și va fi preluat la valoarea de inventar de la data predării, pe baza de protocol de predare-primire. 

Art.4 Prevederile prezentei hotărâri vor fi duse la îndeplinire de către Președintele Consiliului Județean Vrancea prin aparatul de specialitate şi vor fi comunicate celor interesaţi de către secretarul general al judeţului prin Compartimentul Monitor Oficial Local din cadrul Serviciului Juridic.

                                                                                                      Contrasemnează,
                                                                          		 Secretar general al județului
                                                                                       	               Raluca Dan
